stanford-oval/wikipedia huggingface dataset:
Komeettakala

| Komeettakala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Pyöröpäät Plesiopidae
Suku::  Calloplesiops
Laji::  altivelis
Kaksiosainen nimi
 Calloplesiops altivelis  (Steindachner, 1903) 
Katso myös
   Komeettakala Commonsissa 
Infobox OKNimi-testi OKIUCN-testi OK: 
Komeettakala (Calloplesiops altivelis) on Indopasifiselta merialueelta kotoisin oleva riutta-akvaarioonkin sopiva kala. Luonnossa se elää 3–50 m:n syvyydessä.
Komeettakala voi kasvaa korkeintaan 20 cm pitkäksi. Väritykseltään se on tumman ruskea vaalean sinisin pilkuin sekä muutamin keltaisin yksityiskohdin. Nuorella kalalla pisteet ovat harvemmassa ja suurikokoisempia kuin aikuisella. Valkoinen valesilmä kalan takaosassa erehdyttää saalistajia luulemaan sitä mureenan pääksi.
Akvaariossa on oltava paljon piilopaikkoja komeettakalalle, joka liikkuu mieluiten hämärässä. Kala on riuttaturvallinen, mutta syö pelkästään elävää ravintoa kuten pienempiä kaloja ja selkärangattomia kuten katkarapuja.
Veden lämpötilan tulisi olla noin 26 °C ja pH:n 8,1–8,4. Akvaarion tilavuuden tulisi olla vähintään 210 l.
Knapperskär

Knapperskär
| --- | --- |
Sijainti:  60°5′10.64″N, 24°44′35.77″E, Espoo Uusimaa Suomi
Merialue:  Suomenlahti, Itämeri
Pinta-ala:  0,049 km² 
muokkaa - muokkaa wikitekstiä - muokkaa Wikidataa
Knapperskär on saari Espoon Suvisaaristossa. Se on uloin Espoon kaupungin ulkoilusaarista. Knapperskär sijaitsee runsaat puoli kilometriä Gåsgrundista lounaaseen ja noin kolme kilometriä Suvisaariston pääsaarista kaakkoon.
Knapperskärin pinta-ala on viitisen hehtaaria. Sen maasto on suhteellisen matalaa silokalliota. Mäntymetsää on jonkin verran saaren länsiosassa ja koilliskulmalla. Etelärannalta avautuu Suomenlahden ulappa. Knapperskärin pohjoisrannalla on pieni venesatama.
Knapperskär on osa Uudenmaan maakunnallista virkistysalueverkostoa.
Aiheesta muualla

Tiedostopalvelu.maanmittauslaitos.fi
Knapperskär, Uusimaa, Finland — Sunrise, Sunset and Daylength
Saariston osayleiskaavaluonnos (Selostus (pdf, 2481 kt)) (Arkistoitu – Internet Archive)
Retkipaikka.fi
Kim Hee-chul

| Kim Heechul> 김희철 |
| --- | --- |
 Kim Heechul marraskuussa vuonna 2022
Henkilötiedot
Syntynyt: 10. heinäkuuta 1983 (ikä 41) Ucheon-myeon, Hoengseong-gun, Etelä-Korea
Ammatti:  Muusikko, Laulaja, Tanssija, Näyttelijä
Muusikko
Laulukielet:  Korea
Aktiivisena:  2005-
Tyylilajit:  K-pop, R&B, Trot
Soittimet:  Rummut, Piano
Yhtyeet:  Super Junior, SM Town, Super Junior-T, M&D
Levy-yhtiöt:  SM Entertainment 
 Nimikirjoitus
  [ Muokkaa Wikidatassa ] [ ohje ]  
Kim Hee-chul (s. 10. heinäkuuta 1983) on eteläkorealainen muusikko ja Super Junior -nimisen yhtyeen jäsen. Lisäksi hän on näytellyt useassa eteläkorealaisessa sarjassa. Hän on  Kim Heechul & Kim Jungmo (M&D tai Midnight & Dawn/Miari & Dangye-dong) nimisen pop rock duon entinen jäsen.
Nuoruus ja uran alku 1983-2005

Kim Heechul syntyi Wonjussa, Gangwonissa 10. heinäkuuta 1983. Heechulin perhe koostuu vanhemmista ja isosiskosta Kim Hee-jinistä. Vuonna 2004 Heechul valmistui Sangji Youngsoe Collegesta alemmalla korkeakoulututkinnolla Englanninkielisen turismin kääntäjänä. Myöhemmin 2009 hän valmistui Sangji Universitystä informatiikan tutkinnolla.
Vuonna 2002 Heechul näki PSY:n laulavan kappaleen "Champion" TV:ssä, ja alkoi siitä inspiroituneena etsiä koe-esiintymisiä netistä. Hän löysi, että SM Entertainment järjesti avoimia koe-esiintymisiä, joten hän muutti Souliin ystäviensä kanssa lokakuussa. Heechul eksyi tuntemattomassa kaupungissa ja myöhästyi koe-esiintymisestä, mutta hänet otettiin silti mukaan ulkonäkönsä vuoksi. Hän lauloi Korean kansallislaulun ja läpäisi, joten hänestä tuli virallisesti harjoittelija SM Entertainmentin alla. Treenattavia alueita olivat laulu, tanssi ja näyttely. Myös juontamista ja mallin töitä treenattiin.
Heechul laitettiin ensin Four Seasons nimiseen bändiin, mutta bändi purettiin kun kaksi jäsenistä liittyivät TVXQ-bändiin aikaisin vuonna 2003. Sen jälkeen hän oli valmistautumassa Trax nimisen bändin päälaulajana, mutta Heechulilla oli vaikeuksia tulla toimeen SM Entertainmentista vastuussa olevan henkilön kanssa. Lopulta Heechul luovutti Traxin suhteen ja lähti takaisin kotikaupunkiinsa joksikin aikaa. TVXQ:n ja Traxin jäsenten kannustamana Heechul palasi takaisin ja 2005 hänet laitettiin Super Junior 05 nimiseen bändiin. Tällöin Heechul oli tunnettu erikoisesta ja hauskasta luonteestaan sekä vähemmän tavallisesta tyylistään.
Nuoruus ja uran alku 1983-2005 > Debyytti Super Juniorin ja Super Junior-T:n kanssa sekä sooloura 2005-2010

2.marraskuuta 2005 Heechul teki debyyttinsä Super Junior bändissä 11:ta muun jäsenen kanssa SBS' Popular Songsissa esittäen ensimmäisen singlensä "Twins". Albumi julkaistiin 5.joulukuuta ja se pääsi kolmanneksi kuukausittaiseen MIAK K-pop albumi listaan.
Maaliskuussa 2006 SM ent. aikoi hakea uusia jäseniä seuraavan sukupolven Super Junioriin, mutta päättivät jättää päätteen 05 ja jatkaa sen hetkisillä jäsenillä. Kyuhyun tuli kolmanneksitoista jäseneksi. Uudistetun bändin ensimmäinen CD single "U" julkaistiin 7.kesäkuuta 2006. Tämä oli menestynein single kunnes 2009 maaliskuussa he julkaisivat "Sorry, sorry" nimisen singlen. Heechulin uraa hankaloitti, kun kerran esittäessään "U" kappaletta hänen äänensä petti.
Super Juniorin lisäksi hän on siis näytellyt useammassakin TV sarjoissa. Ensimmäinen päärooli oli 2005 Rainbow Romance nimisessä sarjassa.Sen jälkeen Bad Family ja Golden Bride. Esiintyminen TV:ssä auttoi Heechulin suosion kasvussa. 2007 hän oli ensimmäistä kertaa elokuvan roolissa. Attack on the Pin-UP Boys-elokuva ei kuitenkaan menestynyt ja SM pictures kärsi tappioista, kunnes yhtäkkiä sen molemmat DVD versiot olivat loppuunmyyty kaikkialla. Heechul on tämän jälkeen ääninäytellyt Kanginin ja Shindongin kanssa Alvin ja Pikkuoravat-elokuvassa hahmona Simon. 2007 vuodesta eteenpäin Heechul alkoi juontaa ohjelmissa ja esiintyi radioissa.
Helmikuun 23, 2007 hän teki debyyttinsä Super Juniorin alaryhmässä Super Junior-T:ssä esittäen trot singlen "Rokkugo". Singlestä tuli kuudenneksitoista myydyin levytys ja myydyin single vuonna 2007. Se oli Heechulille samalla paluu onnettomuudesta johtuneen tauon jälkeen. Elokuussa 2008 Heechul voitti "Best Pretty Boy" (suora suomennos: paras nätti poika) palkinnon ensimmäisessä Mnet 20's Choice Awards:ssa.
Ludwig Struve

Ludwig Struve
Gustav Wilhelm Ludwig Struve (ven. Людвиг Оттович Струве, Ljudvig Ottovitš Struve; 1. marraskuuta (J: 20. lokakuuta) 1858 – 4. marraskuuta 1920 Sevastopol) oli venäläinen tähtitieteilijä.
Hänen isoisänsä oli Friedrich Georg Wilhelm von Struve, isänsä Otto Wilhelm von Struve, poikansa Otto Struve ja veljensä Hermann Struve, kaikki merkittäviä tähtitieteilijöitä.
Ludwig Struve opiskeli Tarton yliopistossa ja työskenteli sen jälkeen isänsä johtamassa Pulkovon observatoriossa Pietarissa. Hän vieraili 1883–1886 useissa johtavissa Länsi-Euroopan observatorioissa ja työskenteli sitten Tarton observatorion tähtitieteilijänä 1886–1894. Tämän jälkeen Struve muutti Harkovaan, jossa hänen poikansa Otto Struve syntyi. Vuonna 1897 Ludvig Struvesta tuli Harkovan yliopiston tähtitieteen professori ja observatorion johtaja.
Otto Struve taisteli valkoisten puolella Venäjän sisällissodassa. Sodan loppuvaiheessa Ludwig Struve perheineen väistyi uutta valtaa Krimille Simferopolin yliopistoon, mutta kuoli vuonna 1920. Otto Struve pakeni maasta ja vaikutti sittemmin tähtitieteilijänä Yhdysvalloissa jossa kuoli 1963.
Ludwig Sebastian

Ludwig Sebastian
Ludwig Sebastian (6. lokakuuta 1862 – 20. toukokuuta 1943) oli saksalainen roomalaiskatolinen piispa. Hänet vihittiin papiksi Bambergin arkkihiippakuntaan 7. elokuuta 1887 ja nimitettiin Speyerin hiippakunnan piispaksi 28. toukokuuta 1917. Piispaksi konsekroinnin suoritti 23. syyskuuta Johann Jakob von Hauck, jota avustivat Maximilian von Lingg ja Johannes Leo von Mergel.
Ludwig Thienemann

Ludwig Thienemann
Friedrich August Ludwig Thienemann (25. joulukuuta 1793 Freiburg-in-Unstrut, Saksa – 24. kesäkuuta 1858 Dresden) oli saksalainen lääkäri ja luonnontieteilijä.
Thienemannin vanhemmat olivat Johann August Thienemann (1749-1812) ja Johanne Eleonora Friederike Schreiber (1757-1809). Hän väitteli lääketieteen tohtoriksi 1819 ja matkusteli laajalti Euroopassa, myös Islannissa. Hän julkaisi matkakertomuksiaan vuosina 1824-1827. Vuonna 1822 hän asettui Leipzigiin ja sai eläintieteilijän ja konservaattorin viran Dresdenin yliopiston luonnonhistoriallisesta museosta vuonna 1825. Hän perusti lintutieteellisen aikakauslehden Rhean, josta julkaistiin kaksi numeroa 1846 ja 1849.
Thienemann nimesi joitakin uusia hyönteislajeja ja linnuista kiirunan (Lagopus muta) alalajin helvetica.
Korvanen (Hankasalmi)

| Korvanen |
| --- | --- |
Valtiot:  Suomi
Maakunnat:  Keski-Suomi
Kunnat:  Hankasalmi
Koordinaatit:  62°20′47″N, 26°40′23″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kuuhankaveden valuma-alue (14.37)
Laskuoja:  oja Lammusjokeen 
Järvinumero:  14.377.1.007
Mittaustietoja
Pinnankorkeus:  125,1 m  
Pituus:  240 m  
Leveys:  140 m  
Rantaviiva:  0,527 km  
Pinta-ala:  1,633 ha  
Saaria:  ei saaria 
 fiKorvanen 
Korvanen  on Keski-Suomessa Hankasalmella Myllynkylän lähellä sijaitseva lampi.
Maantietoa

Lammen pinta-ala on 1,6 hehtaaria, se on 250 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Kuuhankaveden valuma-alueella (14.37), jonka Kissakoskenjoen valuma-alueeseen (14.377) se kuuluu. Lammen vedenpinnan korkeus on 125,1 metriä mpy.
Kotkamills

| Kotkamills Oy |
| --- | --- |
Yritysmuoto:  osakeyhtiö
Perustettu:  1990
Toimitusjohtaja:  Päivi Suutari
Kotipaikka:  Helsinki, Suomi
Liikevaihto:   238 milj. € (2017)
Tilikauden tulos:  6,8 milj. € (2017)
Henkilöstö:   488 (2017) 
Emoyhtiö:  Kotkamills Group Oyj
Omistaja:  Mayr-Melnhof
Kotisivu:  www.kotkamills.com
Infobox OKVirheellinen NIMI-arvo: 
Kotkamills Oy on vuonna 1990 perustettu suomalainen metsäteollisuusyritys. Kotkamills-yhtiön emoyhtiö on Kotkamills Group Oyj.
Vuonna 2015 MB Rahastot sijoitti Kotkamillsiin. Joulukuussa 2020 itävaltalainen Mayr-Melnhof osti Kotkamillsin ja kertoi pian investoivansa siihen 20 miljoonaa euroa kehittääkseen uusia muovittomia elintarvikekartonkeja.
Osat

MM Kotkamills koostuu kolmesta osasta:
MM Kotkamills Board: kartonki
MM Kotkamills Absorbex: kraft-lainer
MM Kotkamills Wood: sahatavara
Aiheesta muualla

Kotkamillsin verkkosivut
Ludwig Scotty

| Ludwig Derangadage Scotty |
| --- | --- |

Naurun presidentti
 29. toukokuuta 2003, 22. kesäkuuta 2004 – 19. joulukuuta 2007  
Edeltäjä:  Derog Gioura
Henkilötiedot
Syntynyt: 20. kesäkuuta 1948  Anabar, Nauru
Ludwig Derangadage Scotty (s. 20. kesäkuuta 1948, Anabar) on naurulainen poliitikko. Hän on toiminut Naurun presidenttinä 29. toukokuuta – 9. elokuuta 2003 ja uudelleen 22. kesäkuuta 2004 – 19. joulukuuta 2007. Hän on ollut pitkää kansanedustajana ja toiminut neljä kertaa parlamentin puhemiehenä.
Ludwig Thuille

Ludwig Thuille
Ludwig Thuille (30. marraskuuta 1861 – 5. helmikuuta 1907) oli saksalainen säveltäjä. Hänet muistetaan varsinkin hänen sekstetistään pianolle ja puhaltimille, vaikka hän oli myös oopperasäveltäjä.
Thuille opiskeli muiden muassa Josef Rheinbergerin johdolla. Hänestä itsestään tuli myöhemmin huomattava pedagogi, joka opetti Hermann Abendrothin ja Ernest Blochin kaltaisia musiikin merkkihenkilöitä.
Thuille tunsi Richard Straussin nuoruudestaan, ja ystävyys jatkui Thuillen ennenaikaiseen kuolemaan saakka. 45-vuotiaan säveltäjän elämä päättyi Münchenissä helmikuussa 1907.
Keane

| Keane |
| --- | --- |

 Keane esiintymässä Washington D.C.:ssä vuonna 2009.
Tiedot
Toiminnassa:  1995–
Tyylilaji:  vaihtoehtorock, brittipop
Kotipaikka:  Yhdistynyt kuningaskunta
Laulukieli:  englanti
Jäsenet:  Tom Chaplin, laulu, koskettimet, urut   Tim Rice-Oxley, koskettimet, basso, laulu   Richard Hughes, rummut, taustalaulu  
Entiset jäsenet:  Dominic Scott, kitara, laulu (1995–2001) 
Levy-yhtiö:  Island Records, 2004–  
Aiheesta muualla
Kotisivut
Keane on vuonna 1995 perustettu brittiläinen rockyhtye. Aiemmin yhtye on tunnettu myös nimillä The Lotus Eaters (1995–1997) ja Cherry Keane. Nykyisellä nimellään he ovat toimineet vuodesta 1997 lähtien ja he nousivat suosioon vuonna 2004 julkaistuaan debyyttialbuminsa Hopes and Fears.
Yksi Keanen erikoisuuksista on se, ettei yhtyeessä ole lainkaan kitaristia, kuten useimmissa rockyhtyeissä. Yhtyeen musiikki perustuukin pianoon ja rumpuihin.
Yhtye koostuu säveltäjä-basisti-pianisti Tim Rice-Oxleystä, vokalisti Tom Chaplinista sekä rumpali Richard Hughesista. Lisäksi vuoteen 2001 asti heidän kanssaan toimi kitaristina Dominic Scott, joka erinäisistä syistä johtuen päätti lopulta jättää yhtyeen.
Heidän kaksi ensimmäistä studioalbumiaan, Hopes and Fears ja Under the Iron Sea, saivat osakseen suurta menestystä niin Isossa-Britanniassa kuin maailmanlaajuisestikin. Hopes and Fears oli vuoden 2004 parhaiten myynyt albumi Isossa-Britanniassa, kun taas Under the Iron Seata myytiin peräti 250 000 kappaletta viikon sisällä julkaisemisesta (kesäkuussa 2006).
Historiaa

Keane on kotoisin Battlesta, joka sijaitsee East Sussexin läänissä Englannissa. Yhtye perustettiin vuonna 1997 ja aluksi se esitti U2:n, Oasiksen ja The Beatlesin kappaleita kunnes alkoi tehdä omiaan.
Yhtyeen toinen levy Under the Iron Sea ilmestyi 12. kesäkuuta 2006 lukuun ottamatta Yhdysvaltoja ja Kanadaa, joissa se ilmestyi 20. kesäkuuta. Levyn kansitaiteesta vastaa suomalais-brittiläinen taiteilija Sanna Annukka Smith, jonka vaikutteena on vahvasti Kalevala ja Suomen muinaiset kansantarut. Levyn ensimmäisen singlen Atlantic musiikkivideon on ohjannut skotlantilainen kirjailija Irvine Welsh, joka tunnetaan muun muassa teoksestaan Trainspotting.
Keanen kolmas albumi, Perfect Symmetry julkaistiin 13. lokakuuta 2008.
Jäsenet > Nykyiset jäsenet

Tom Chaplin – laulu, koskettimet (live), urut (akustinen kitara ennen vuotta 2003)
Richard Hughes – rummut, taustalaulu (live)
Tim Rice-Oxley – piano, koskettimet, taustalaulu (päävokalisti vuosina 1995–1997)
Jesse Quin - basso
Jäsenet > Entiset jäsenet

Dominic Scott – sähkökitara, koskettimet, päävokalistina vuosina 1995–1997, taustalaulajana 1997–2001
Diskografia > Albumit

Hopes and Fears (2004)
Under the Iron Sea (2006)
Perfect Symmetry (2008)
Night Train (EP) (2010)
Strangeland (2012)
Cause and Effect (2019)
Diskografia > Livealbumit

Live Recordings 2004 (2005)
Diskografia > Singlet

Ennen Hopes and Fearsia
”Call Me What You Like” (helmikuu 2000)
”Wolf at the Door” (kesäkuu 2001)
”Everybody’s Changing” (12. toukokuuta 2003)
”This Is the Last Time” (13. lokakuuta 2003)
Hopes and Fearsin aikana
”Somewhere Only We Know” (16. helmikuuta 2004)
”Everybody’s Changing” (3. toukokuuta 2004)
”Bedshaped” (16. elokuuta 2004)
”This Is the Last Time” (22. marraskuuta 2004)
”The Sun Ain’t Gonna Shine Anymore” (20. huhtikuuta 2005)
”Bend and Break” (25. heinäkuuta 2005)
Under the Iron Sean aikana
”Atlantic” (24. huhtikuuta 2006)
”Is It Any Wonder” (29. toukokuuta 2006)
”Crystal Ball” (21. elokuuta 2006)
”Nothing in My Way” (30. lokakuuta 2006)
”Try Again” (12. tammikuuta 2007)
”A Bad Dream” (22. tammikuuta 2007)
Diskografia > DVD:t

Hopes and Fears (2005)
Strangers (2005)
Under the Iron Sea (2006)
Keane Live (2007)
Aiheesta muualla

Kuvia tai muita tiedostoja aiheesta Keane Wikimedia Commonsissa
Yhtyeen virallinen kotisivu (englanniksi)
Yhtyeen kattava fanisivu (englanniksi)
Keane Myspacessa (englanniksi)
Keanen solisti Tom Chaplin.
Luettelo Rohanin kuninkaista

Taiteilijan näkemys Rohanin lipusta.
Tämä on luettelo Rohanin kuninkaista J. R. R. Tolkienin luomassa fiktiivisessä Keski-Maassa. Kaikki vuosiluvut ovat Kolmatta Aikaa, paitsi kolmannen haaran osalta. Kaikki kuninkaat olivat samaa sukua, Eorlin huonetta, jaettuna kolmeen haaraan, kun kuningasta ei seurannut hänen suora, oma miespuolinen jälkeläisensä. Molemmissa tapauksissa kuninkaan sisarenpoika nousi valtaan.
| 0 | 1 | 2 |
| --- | --- | --- |
Ensimmäinen haara
| 1. | Eorl Nuori, Léodin poika | 2510 – 2545 |
| 2. | Brego | 2545 – 2570 |
| 3. | Aldor Vanha | 2570 – 2645 |
| 4. | Fréa | 2645 – 2659 |
| 5. | Fréawine | 2659 – 2680 |
| 6. | Goldwine | 2680 – 2699 |
| 7. | Déor | 2699 – 2718 |
| 8. | Gram | 2718 – 2741 |
| 9. | Helm Vasarakoura | 2741 – 2759 |
: Helmin kaksi poikaa kuolivat Pitkän Talven aikana. Hänen sisarenpojastaan Fréaláf Hildinpojasta tuli toisen haaran ensimmäinen kuningas.
 : 
Toinen haara
| 10. | Fréaláf Hildinpoika | 2759 – 2798 |
| 11. | Brytta Léofa | 2798 – 2842 |
| 12. | Walda | 2842 – 2851 |
| 13. | Folca Metsästäjä | 2851 – 2864 |
| 14. | Folcwine | 2864 – 2903 |
| 15. | Fengel | 2903 – 2953 |
| 16. | Thengel | 2953 – 2980 |
| 17. | Théoden Ednew | 2980 – 3019 |
: Théodenin ainoa poika Théodred kuoli Rautkymin kahlaamon taistelussa.   Hänen sisarenpoikansa Éomer nousi valtaan kolmannen haaran kuninkaaksi.
 : 
Kolmas haara
| 18. | Éomer Éadig | 3019 – NA 63 |
| 19. | Elfwine | NA 63 – ? |
Luettelo Billboard 200 -listan ykkösistä vuonna 2014

Tämä on luettelo Billboard 200 -listan kärkipaikkaa hallussaan vuonna 2014 pitäneistä artisteista ja albumeista.
| Päivämäärä | Artisti | Albumi | Lähteet |
| --- | --- | --- | --- |
| 4. tammikuuta | Beyoncé | Beyoncé |  |
| 11. tammikuuta | Beyoncé | Beyoncé |  |
| 18. tammikuuta | Soundtrack | Frozen |  |
| 25. tammikuuta | Soundtrack | Frozen |  |
| 1. helmikuuta | Bruce Springsteen | High Hopes |  |
| 8. helmikuuta | Soundtrack | Frozen |  |
| 15. helmikuuta | Soundtrack | Frozen |  |
| 22. helmikuuta | Eri esittäjiä | Now That’s What I Call Music! 49 |  |
| 1. maaliskuuta | Eric Church | The Outsiders |  |
| 8. maaliskuuta | Soundtrack | Frozen |  |
| 15. maaliskuuta | Schoolboy Q | Oxymoron |  |
| 22. maaliskuuta | Rick Ross | Mastermind |  |
| 29. maaliskuuta | Soundtrack | Frozen |  |
| 5. huhtikuuta | Soundtrack | Frozen |  |
| 12. huhtikuuta | Soundtrack | Frozen |  |
| 19. huhtikuuta | Soundtrack | Frozen |  |
| 26. huhtikuuta | Soundtrack | Frozen |  |
| 3. toukokuuta | Soundtrack | Frozen |  |
| 10. toukokuuta | Soundtrack | Frozen |  |
| 17. toukokuuta | Soundtrack | Frozen |  |
| 24. toukokuuta | Eri esittäjiä | Now That’s What I Call Music! 50 |  |
| 31. toukokuuta | The Black Keys | Turn Blue |  |
| 7. kesäkuuta |  Coldplay | Ghost Stories |  |
| 14. kesäkuuta |  Coldplay | Ghost Stories |  |
| 21. kesäkuuta | Miranda Lambert | Platinum |  |
| 28. kesäkuuta | Jack White | Lazaretto |  |
| 5. heinäkuuta | Lana Del Rey | Ultraviolence |  |
| 12. heinäkuuta |  Ed Sheeran | X |  |
| 19. heinäkuuta | Trey Songz | Trigga |  |
| 26. heinäkuuta |  Sia | 1000 Forms of Fear |  |
| 2. elokuuta | ”Weird Al” Yankovic | Mandatory Fun |  |
| 9. elokuuta |  5 Seconds of Summer | 5 Seconds of Summer |  |
| 16. elokuuta | Tom Petty and the Heartbreakers | Hypnotic Eye |  |
| 23. elokuuta | Soundtrack | Guardians of the Galaxy: Aweome Mix Vol. 1 |  |
| 30. elokuuta | Soundtrack | Guardians of the Galaxy: Aweome Mix Vol. 1 |  |
| 6. syyskuuta | Wiz Khalifa | Blacc Hollywood |  |
| 13. syyskuuta | Ariana Grande | My Everything |  |
| 20. syyskuuta | Maroon 5 | V |  |
| 27. syyskuuta | Lecrae | Anomaly |  |
| 4. lokakuuta | Barbra Streisand | Partners |  |
| 11. lokakuuta | Tony Bennett ja Lady Gaga | Cheek to Cheek |  |
| 18. lokakuuta | Blake Shelton | Bringing Back the Sunshine |  |
| 25. lokakuuta | Jason Aldean | Old Boots, New Dirt |  |
| 1. marraskuuta | Florida Georgia Line | Anything Goes |  |
| 8. marraskuuta | Slipknot | .5: The Gray Chapter |  |
| 15. marraskuuta | Taylor Swift | 1989 |  |
| 22. marraskuuta | Taylor Swift | 1989 |  |
| 29. marraskuuta | Taylor Swift | 1989 |  |
| 6. joulukuuta |  One Direction | Four |  |
| 13. joulukuuta | Taylor Swift | 1989 |  |
| 20. joulukuuta | Taylor Swift | 1989 |  |
| 27. joulukuuta | J. Cole | 2014 Forest Hills Drive |  |
Kisaragi (1905)

| Kisaragi / 如月 |
| --- | --- |

Aluksen vaiheet
Rakentaja:  Yokosukan laivastontelakka
Kölinlasku:  10. syyskuuta 1904
Laskettu vesille:  6. syyskuuta 1905
Palveluskäyttöön:  19. lokakuuta 1905
Poistui palveluskäytöstä:  1. huhtikuuta 1928
Loppuvaihe:  myyty 1929
Tekniset tiedot
Uppouma:  460 t
Pituus:  72 m
Leveys:  6,57 m
Syväys:  1,8 m
Koneteho:  6 000 ihp
Nopeus:  29 solmua
Miehistöä:  70
Aseistus
Aseistus:  2 × QF 12 naulan 12 cwt -laivatykkiä 4 × 8 cm/28 -tykkiä 2 × 45 cm torpedoputkea
Kisaragi (jap. 如月) oli 1905 valmistunut keisarillisen Japanin laivaston Kamikaze-luokan torpedovenehävittäjä.
Valmistus

Alus tilattiin osana vuoden 1904 hankintoja Yokosukan laivastontelakalta, missä köli laskettiin 10. syyskuuta 1904. Alus laskettiin vesille 6. syyskuuta 1905 ja valmistui vielä samana vuonna 19. lokakuuta.
Palvelus

Kisaragi luokiteltiin 28. elokuuta 1912 kolmannen luokan hävittäjäksi, jolloin se poistettiin ensilinjan tehtävistä. Ensimmäisen maailmansodan alkaessa alus palautettiin palvelukseen. Alus luokiteltiin 1. joulukuuta 1924 miinanraivaajaksi. Se poistettiin alusluettelosta 1. huhtikuuta 1928 ja myytiin vuonna 1929.
Kisatyttö

Varikkotyttöjä Australian Grand Prix 2008 -kilpailussa.
Kisatyttö on urheilutapahtumassa toimiva nuori nainen, jonka tehtävät voivat liittyä tapahtuman tiedotus- ja suhdetoimintaan (PR-emäntä), vieraanvaraisuuteen sekä kilpailijoiden ja yleisön opastamiseen, viihdyttämiseen ja kannustamiseen. Kisatyttöjä on käytetty laajasti muun muassa moottoriurheilutapahtumissa (varikkotyttö, engl. race girl, grid girl) sekä hiihdon ja jääkiekon maailmanmestaruuskilpailuissa. Kisatyttöjen rooli voi vaihdella pelkästä poseerauksesta vaativaan lehdistöavustajan tai kisaoppaan työhön. Työ huipentuu usein palkintojenjakoon liittyviin seremonioihin, mutta tehtävät voivat alkaa jo kisoja edeltävistä tiedotus- ja markkinointitilaisuuksista. Tehtävästä ei välttämättä makseta lainkaan palkkaa, vaan tehtävä voi olla vapaaehtoistyötä tai korvaus voidaan antaa esimerkiksi kisaa sponsoroivien yritysten lahjakortteina.
Valintaperusteita

Perinteisen sukupuolivaatimuksen lisäksi kisatytöiltä on edellytetty muun muassa reippautta, urheilullisuutta, rohkeutta, edustavuutta, esiintymiskykyä, kielitaitoa, ryhmädynamiikkaa ja rytmitajua. Kisatyttöjen valintaa on toteutettu kuvallisten hakemusten lisäksi myös julkisten kauneuskilpailujen tai yleisöäänestysten muodossa.
Kritiikkiä

Viime vuosikymmeninä kisatyttöjen käyttöä on alettu kritisoida sukupuolten tasa-arvonäkemysten muututtua. Formula 1 -kilpailuissa luovuttiin varikkotyttöjen käytöstä vuonna 2018, koska sen katsottiin olevan ”selkeästi ristiriidassa nykypäivän yhteiskuntanormien kanssa”. Nuorten naisten sijaan kilpailujen eräänlaisiksi maskoteiksi otettiin kartingia harrastavia lapsia, grid kids, joskin tämä herätti jonkin verran keskustelua lasten turvallisuudesta varikko-oloissa.
Salpausselän kisoissa päädyttiin vuonna 1987 tasa-arvovaltuutetun huomautuksesta hakemaan tehtävään myös kisapoikia, joita seuraavan vuoden 400 hakijan joukossa oli kuitenkin vain kaksi. Kolme vuosikymmentä myöhemmin Salpausselän kisatyttökoordinaattori Tanja Arvila olikin perinteisellä kannalla: ”Kisatyttö on kisatyttö. Ei ole olemassa kisapoikia. Tiettyjä perinteitä on syytä kunnioittaa.” Molempia sukupuolia ainakin teoriassa suosivan ratkaisun teki myös Lahden MM-hiihtojen 2017 kisaorganisaatio sen jälkeen, kun Opiskelijoiden liikuntaliiton varapuheenjohtaja Teemu Palkki oli ironisoinut hakuilmoituksen sukupuolioletusta blogikirjoituksessaan ilmoittamalla hakevansa itse tehtävään. Ratkaisua kritisoi muun muassa Juha Mieto: ”[O]len kasvanut kulttuurissa, jossa naisille luontaisesti sopivista asioista on pidettävä kiinni. Kisatyttö on kisatyttö, sillä selvä.”